یوفا میللت‌لر لیقاسیندا 6-جی تورون نوبتی اویون‌لاری کئچیریلیب.
ایکینجی اویون گونونده 9 قارشیلاشما باش توتوب و نوبتی مرحله‌یه یوکسلن داها 3 تیمین آدینا آیدین‌لیق گلیب.
A لیگینده آلمانیا اؤز میدانیندا هلند ایله اوز-اوزه گلیب. میدان صاحب‌لری آرتیق قروپ سونونجوسو کیمی آشاغی لیگه  ائنیب. هلند ایسه قروپ‌دان چیخماق اوچون آلمانیا سفریندن ان آزی 1 امتیاز یله قاییتما‌لی ایدی. تیملر آراسینداکی ایلک گؤروش 3:0 حسابی ایله هلندین خئیرینه باشا چاتمیشدی. بو اویوندا آلمان‌لار اوزون مودت 2:0 اؤنده اولوب‌لار. اما سون دقیقه‌لرده بوراخیلان گل ‌لارین عوضینی چیخماغی باجاران هلند ییغماسی فرانسانی قاباقلایا‌راق قروپ غالیبی آدینی قازانیب.
C لیگی‌‌نین 3-جو قروپوندا بولقاریستان سلوونی-نی، قیبریس ایسه نروژی قبول ائدیب. نروژ و بولقاریستانین قروپدا عینی امتیازلاری واردی. بیرینجی یئرین تالعی بو قارشیلاشما‌لاردان سونرا بیلینیب. بولقارلارین امتیاز ایتیردیگی گونده نوبتی غلبه‌سینی قازانان نروژ ییغماسی مرحله آدلاماغین سئوینجینی یاشاییب.
D لیگی‌نین 4-جو قروپوندا ایسه مقدونیه ییغماسی دوغما میداندا جبل الطارق اوزرینده دارماداغینلا پلی-اوفا یوکسه‌لن طرف اولوب.
A لیگی‌نین 2-جی قروپوندا سوئیس، 3-جو قروپوندا پرتغال، 4-جو قروپوندا اینگیلتره، ب لیگی‌نین 1-جی قروپوندا اوکراینا، 3-جو قروپوندا بوسنی و هرزگوین، 4-جو قروپوندا دانیمارکا، د لیگی‌نین 1-جی قروپوندا گورجوستان، 2-جی قروپوندا ایسه بئلاروس نوبتی مرحله‌یه یوکسه‌لن تیملردیر.
یوفا میللت‌لر لیگی
19 نوامبر
A لیگی
1 -جی قروپ
آلمانیا – هلند  2:2
B لیقاسی
1 -جی قروپ
چک - سلواکی 0:1
4 -جو قروپ
دانیمارکا – ایرلند  0:0
C لیگی
3 -جو قروپ
بولقاریستان – سلوونی  1:1
قیبریس – نروژ  2:0
D لیگی
1 -جی قروپ
آندورا – لتونی  0:0
گورجوستان - قازاخیستان 1:2
4 -جو قروپ
مقدونیه – جبل الطارق  0:4
لیختن اشتاین - ارمنیستان 2:2
